Source: https://www.kyppi.fi/palveluikkuna/rapea/read/asp/r_kohde_det.aspx?KOHDE_ID=200528
Timestamp: 2018-12-15 06:30:51+00:00
Document Index: 8233231

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Turun Tuomiokirkko 200528
Kiinteistötunnus: 853-514-43-3;
Osoite: Tuomiokirkonkatu 1, 20500 TURKU
Kivikirkko. Turun keskiaikaisessa keskustassa Unikankareen mäellä vuodesta 1300 seisonut Pyhälle Henrikille ja Neitsyt Marialle omistettu tuomiokirkko on Suomen valtiollisen ja hengellisen elämän kansallispyhäkkö.
Kirkko on muodoltaan länsitornillinen tiilibasilika, jonka itäpäähän liittyy kahdeksankulmainen kuoriosa. Runkohuonetta reunustaa keskiajan kuluessa rakennettujen kappelien yhtenäinen rivistö. Kolmilaivaisen kirkkosalin leveässä keskilaivassa on tähtiholvit. Pilarit ovat kirkon vanhimmassa länsiosassa neliskulmaiset, piispa Hemmingin aikana rakennetussa saarnastuolin itäpuolella olevassa osassa kahdeksankulmaiset. Sivulaivaan avautuvat eri pyhimysten alttareille omistetut kappelit muuttuivat 1600-luvulla mahtimiesten hautakappeleiksi. Kirkon kiinteä sisustus on tulipaloista johtuen varsin nuorta. Saarnastuoli on 1830-luvulta, alttarilaite tauluineen 1840-luvulta, pääkuorin maalaukset 1850 luvulta, penkit 1860-luvulta ja lehterien kaiteet ja ovilevyt 1920-luvulta sekä urut ja etelälehterille sisustettu kirkkomuseo 1970-luvulta.
Juhani Kostet, Aki Pihlman, Keskiajan kaupungit 3. Turku. Keskiajan kaupungit –projekti. Turun maakuntamuseo 1986.
C.J. Gardberg, Keskiajan rakennustaide ja Antero Sinisalo, Myöhäiskeskiaikaiset kivikirkot. Ars. Suomen taide 1. 1987.
C.J. Gardberg, Simo Heininen ja P.O. Welin, Kansallispyhäkkö. Turun tuomiokirkko 1300-2000. Tammi 2000.
Muut tunnukset: 853514004300030001 VRK vanha rakennustunnus
Rakennustunnus (VTJ-PRT): 103371570S
Osoite: Tuomiokirkkotori 20, 20500 Turku
Luonti:1.1.1900 Viimeisin muutos: 9.6.2011
Keskiaikainen. 1360, 1400, 1500, 1600, 1800, 1928, 1979 (Pitkänen-Laiho-Raunio) Turun tuomiokirkon rakennushistoria alkaa sen vuonna 1300 tapahtuneesta vihkimisestä. Kirkkoa on siitä lähtien laajennettu lukuisia kertoja. Kirkon ulkohahmo muuttui oleellisesti, kun hallikirkko Petrus Muratorin, Pietari Kemiöläisen, johdolla keskilaivan seinämuureja korottamalla holvattiin 1460-luvulla basilikaksi. Nykyinen pääkuori, alkuaan Kaikkien pyhien kappeli rakennettiin 1480-luvulla. Viimeisin lisä kirkkoon on 1600-luvulla pääkuorin viereen rakennettu Kankaisten kappeli. Kirkko on historiansa aikana kohdannut lukuisia tulipaloja. Sen nykyinen ulkohahmo, C.L. Engelin suunnittelemine länsitornin huippuineen on peräisin Turun palon jälkeiseltä ajalta. 1920-luvulla kirkossa tehtiin kauan suunniteltu suuri korjaus, jota edelsi perusteellinen rakennusarkeologinen tutkimus ja dokumentointi. Kirkon viimeksi tehty kunnostettu arkkitehti Pekka Pitkäsen laatiman suunnitelman mukaan 1978-1979.
Tuomiokirkkoa ympäröi aina Turun paloon saakka korkea muuri, johon liittyi myös rakennuksia.
Turun tuomiokirkko Pääkuorin konservointityö vv 1977-79 Restaurointi 1977-1979
Turun tuomiokirkon konservointityöt ajalla 10.2.1977-31.5.1979 Restaurointi 1977-1979
Tuomiokirkko, Kaivaus 1922
Tuomiokirkko, Kaivaus 1924
Tuomiokirkko, Kaivaus 1925
Tuomiokirkko, Kaivaus 1976
Tuomiokirkko, Kaivaus 1977
Tuomiokirkko, Valvonta 1978
Turun tuomiokirkko Stålhandsken kappeli, epitafin korjaus Restaurointi 1977-1978
Turun tuomiokirkko, korjaustyö, rakennustapaselostus Suunnitelma 1976
Turun tuomiokirkko, vesikaton peltityöt Suunnitelma 1976-1979?
Tuomiokirkon ympäristö